gl gl gl id gl en gl gl gl gl gl gl gl en gl en gl en gl en gl it gl es es en gl gl gl it gl gl gl gl pt gl es gl
Tres poetas que falan mais alá do papel | ALGUÉN QUE RESPIRA! Festival de Poesía para Corpo Principal
No programa de Atravesei a cerca, que se celebra este mércores 22 de setembro, participan artistas de forte personalidade, posuidores dunha obra tan intensa como aprezada, pola crítica e os afeccionados. O galego Sechu Sende recitará os seus poemas ás 19.30 no xardín da Maceta. Javier Peñafiel falará na terraza do centro da Trisca ás 20 horas. E Castillo Suárez estará ás 20.30 no museo ao aire libre de Berto Leis.
Séchu Sende adoita dicir que naceu en Padrón no ano 1972 e que falecerá no Courel en 2074. Escritor, sociolingüista, regueifeiro e profesor, Sende tamén se presenta como domador de pulgas no Galiza Pulgas Circus e activista social. Alén disto, é unha perso- nalidade relevante da poesía galega, aínda que a súa sona popular lle viñese da man da novela Orixe (2004), premio Blanco Amor de novela e polos relatos de Made in Galiza (2009), premio Ánxel Casal e libro do ano. A súa obra, traducida a varias linguas, ecoou no audiovisual, no teatro, na música e en diferentes manifestacións pop, desde camisolas e roupa infantil até tatuaxes ou botes de marmelada do Courel, chuletas para exames e pintadas. Boa parte da súa obra, como a serie Passamontanhas, está nas redes sociais. A Re- pública das Palavras (2015) é o seu último libro en papel.
Javier Peñafiel [Zaragoza, 1964] percorre coa súa creación un camiño que bordea a propia arte, a performance, a poesía e o teatro. Poucos artistas como el optan por unha obra tan porosa e merecen tanto o cualificativo de multimedia. os seus traballos adoitan ser proxectos de longa duración –como egolactante (1997-2007), agencia de intervención en la sentimentalidad (1997- 2001) ou Latido antecedente (2009-2013)– pero tamén produce e edita pezas puntuais ou escribe obras teatrais para vídeo, entre as que destacan Tragedia de las corporaciones. Ignorancia (2000), Voz contraria (2009) e Palacio polifonía (2010). desde 2010, céntrase no que denomina Confedramas, propostas híbridas de voz e texto, onde o vídeo se emprega como dispositivo parateatral.
Castillo Suárez García naceu en Navarra (Altsasu, 1976) e escribe unicamente en éuscaro, idioma no que publicou tanto poemas como literatura infantil, ademais de artigos de opinión e entradas nun blog chamado Iparraldeko neska (a rapaza do país do norte) no que debroca a súa experiencia coa escrita, propia e allea. O seu último poemario, Irautera (2019), foi traducido ao galego por Isaac Xubín, que cualifica este prodixioso libro como un “tratado de botánica do amor”, sobre especies resistentes ou invasoras “que tentan sobrevivir nunha paraxe que é abrupta e boscosa, fermosa e crúa ao mesmo tempo”.
Unha resposta a “Tres poetas que falan mais alá do papel”
Os deseo mucho éxito y por supuesto, ojalá pudiera verlo y escucharlo!
Mantenedme informada por favor!
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Artigo anteriorAnterior Descobrindo coa poesía novos mapas da cidade de Compostela
Seguinte entradaSeguinte ‘A poesía dá a nota’, un peche lúdico para o Alguén que respira! con Rodrigo Cuevas e Projecto Mourente